Dinamova akcija: Ako ne bude nereda, dijelit će novac djeci

U Maksmiru žele spriječiti pirotehniku, rasizam, mržnju i diskriminaciju, pa će za svaku utakmicu na kojoj toga ne bude, dijeliti novac udrugama. Po 10.000 kuna za HNL utakmicu i po 5000 eura za svaku europsku

<p>U Maksimiru su se sjetili još jedne hvalevrijedne ideje, od ove sezone na svim utakmicama Dinama<strong> kreće kampanja 'Fair-play na tribinama'</strong>. Jednostavno ime, ali jako zanimljiva akcija, za koju ne znamo je li se još tko u nogometnom svijetu dosjetio. Naime, u modrom domu žele<strong> zaustaviti pirotehniku, nasilje i rasizam </strong>na svojim utakmicama, a to žele napraviti na zanimljiv način.</p><p><strong>POGLEDAJTE VIDEO:</strong></p><p>Cijela ideja krenula je prije tri mjeseca, a povod cijele priče bila su kazne u prošloj sezoni zbog koje je Dinamo jučer ugostio Lokomotivu pred praznom sjevernom tribinom, ali i kazna zbog koje će se prva europska utakmica sa Saburtalom odigrati pred praznim tribinama. Začetnik priče bio je <strong>član IO Vladimir Gašparović</strong>, dok je nositelj projekta 'Fair-play na tribinama'<strong> Iva Cigrovskij</strong>. No, o čemu se tu zaparvo radi?</p><p>Dinamo će za svaku utakmicu u kojoj klub ne bude kažnjen od strane HNS-a ili Uefe izdvojiti određen iznos, skupljati ga, a onda ga na kraju polusezone<strong> u suradnji s Hrvatskim Crvenim križem</strong> dodijeliti udrugama koje se bave djecom, mladima i socijalno ugroženim skupinama. Hrvatski Crveni križ će formirati komisiju, pa prema određenim kriterijima transparentno dodijeliti taj novac onima koji je potreban.</p><p>Ova se kampanja odnosi samo na navijače Dinama, pa će novac biti dodijeljen i ako u Maksimiru nerede naprave gostujući navijači. Dinamo će za svaku domaću ili gostujuću HNL ili kup utakmicu bez kazne HNS-a izdvojiti <strong>10 tisuća kuna</strong>, dok će za svaku europsku utakmicu (bez kazne Uefe) ta nagrada povećati na <strong>pet tisuća eura</strong>. A kazne se odnose samo na stavke koje vežu pirotehniku, rasizam, mržnju i diskriminaciju. Na ostale stavke (poput sjedenja na proredima tijekom europskih utakmica), kazne se neće odnositi.</p><p>Ideja je da ova priča traje više sezona, a <strong>Dinamo </strong>će napraviti i web-stranicu na kojima će se cijeli iznos ažurirati nakon svake utakmice. Zagrepčani su prošle sezone odigrali 16 europskih, te 40-ak domaćih utakmica, a ukoliko bi ih ove sezone opet bilo toliko i na njima ne bude nereda, <strong>skupilo bi se više od milijun kuna</strong>. A postoji mogućnost da još toliko onda daju i klupski sponzori. U svakom slučaju, hvalevrijedna akcija, Dinamo je od 2012. godine na razne kazne morao platiti više od milijun eura. Točnije, 8.026.920,60 kuna. A samo prošle sezone, Dinamo je morao platiti<strong> 311 tisuća eura</strong>. A sada će, nadamo se taj novac, ići u humanitarne svrhe.</p><p><strong>POGLEDAJTE VIDEO:</strong></p>